Timoci Bavadra

Timoci Bavadra (Lautoka, 1934ko irailaren 22a – ibidem, 1989ko azaroaren 3a) fijiar sendagile eta politikaria izan zen. Fijiko lehen ministroa izan zen 1987ko apirilaren 13tik maiatzaren 14ra.

Alderdi Laboristako kide izan zen eta 1987ko hauteskundeetarako koalizio bat osatu zuen gehiengo etniko indofijiarra duen Federazio Nazionaleko Alderdiarekin. Hauteskundeak irabazi eta Kamisese Mararen 20 urteko gobernuari amaiera eman zion. Fijiar etniako biztanleentzat onartezina izan zen indofijiar etniako kideen gehiengoa zuen gobernu bat. Gainera, Bavadrak Ozeano Bareko entsegu nuklearren aurka egin zuen, Estatu Batuen aurka.

1987ko maiatzaren 13an, Sitiveni Rabuka teniente koronelak estatu-kolpea eman eta Bavadra kargutik kendu zuen. Bavadrak bira bat hasi zuen Commonwealtheko herrialdeetan laguntza bila, baina ez zuen arrakastarik izan.

Kategoria:Fijiko politikariak
Kategoria:Minbiziak hildakoak